ערבות הדדית: האור שבתוך החושך/ ליטל שמש (פורסם בישראל היום, 26/11/16)
גל השריפות וההצתות של הימים האחרונים קרע לכולנו את הלב.
28 אלף דונמים שעלו באש, בניינים שנשרפו כליל, יותר מ־75 אלף אנשים שפונו מבתיהם, ומראות מזעזעים של זיכרונות מפויחים שלא ישובו עוד.
להמשך קריאה
כולנו בכינו מול המסכים אל מול מראות ההרס, וכולנו מיהרנו להציע עזרה לקרובים ולחברים שגרים באזורים שעלו באש. עם ישראל נמדד בשעות הקשות האלו, ושוב הוא לא מאכזב. ראיתי בתי ספר שמיהרו להכין חבילות ממתקים וציוד ללוחמי האש במטות הכיבוי השנים, ממלאים את החבילות בגרביים, וזלין, טיפות עיניים ועוגות שאפו האימהות. ראיתי מרכזי תרומה שקמו בחיפה וקלטו מצרכים וכלי בית שתרמו התושבים באזור, מתנדבי עמותות בעלי חיים שיצאו לנסות לעזור לחיות הבית וחיות הבר שנלכדו בלהבות, בעלי צימרים שהציעו לינה בחינם למשפחות המפונות, אזרחים שהגיעו למטה הכבאות וההצלה בחיפה עם ציוד ואוכל ללוחמים, קמפיינים לגיוס כספים לשיקום מוסדות שנשרפו כליל ומשפחות בכל רחבי הארץ שפתחו את ביתן וכיסן כדי לסייע לנפגעים.
· מדוע מתוארת הערבות ההדדית בטור כ"האור שבתוך החושך"? על איזה חושך מדובר?
· מדוע הערבות ההדדית מתגלה דווקא ברגעי משבר?
· מתי הערבות ההדדית חשובה יותר – במשברים או בשגרה?
· האם קיימת ערבות הדדית בכיתתנו?
· מתי אתם מרגישים שקיימת ערבות הדדית בין תלמידי הכיתה?
· איך אתם מציעים לחזק את הערבות ההדדית בכיתה?

